OpenLLM-France/wikimedia huggingface dataset:
# Lur Errekondo

Lur Errekondo Sola (Usurbil, Gipuzkoa, 1995eko otsailaren 16a) harri-jasotzailea, telebistako aurkezlea eta eskubaloi jokalari ohia da. Eskubaloian Bera Bera taldean jokatu zuen bost urtez. Euskal Telebistan, Naufragoak, El conquistador del Caribe eta El conquistador del fin del mundo saioak aurkeztu ditu.

## Bizitza

Xabier Mikel Errekondo eskubaloi jokalari ohi eta politikariaren alaba da. 2016/2017 denboraldian hasita ohorezko mailako Bera Bera taldean jokatu zuen, eta Donostiako talde horrekin Euskadiko Kopa eta Espainiako Superkopa irabazi zituen. Bide horretan, ordea, lesioak izan zituen, eta horien ondorioz 2021ean eskubaloia uztea erabaki zuen.
Harria jasotzen probatzeko aukera izan zuen Izetaren eskolan eta ordutik hainbat txapelketatan hartu du parte. Debuta 2022ko urtarrilaren 23an egin zuen, Emakumezkoen Harri-jasotze Txapelketan, eta Azpeitiko finalerako sailkatu zen. Ondoren, Zarauzko Bi Harri txapelketan ere aritu zen, eta hirugarren egin zuen. 2022an, Gipuzkoako harri jasotzaile txapelketa irabazi zuen.
ETB 1eko Naufragoak telesaioa aurkeztu zuen, Iñigo Vicensekin batera, 2022ko irailetik abendura, eta 2023an ETB 2n El conquistador del Caribe saioaren VI. edizioa aurkeztu zuen Julian Iantzirekin batera.

## Kirol-ibilbidea
### Eskubaloian
#### Taldeak

| Urteak | Taldea | Liga |
| 2016-2021 | Bera Bera | Emakumezkoen Espainiako eskubaloi ligaren ohorezko maila |

#### Palmaresa

* Espainiako Superkopa: 2016/2017.
* Euskadiko Kopa: 2017.

### Herri kiroletan

* Gipuzkoako harri-jasotze txapelketa: txapeldun 2022an.
* Binakako Euskal Pentatloi Saria: bigarren 2023an.

## Erreferentziak

* ↑ SL, TAI GABE DIGITALA. (2022-05-13). «Lur Errekondo, eskubaloitik harria jasotzera jauzi egin duen kirolaria» naiz: (Noiz kontsultatua: 2022-08-20).
* ↑ «Zelai III.a eta Urra nagusi aurten ere Bi Harri Txapelketan - Zarautz» Zarauzkohitza.eus (Noiz kontsultatua: 2022-08-20).
* ↑ «Lur Errekondok irabazi du emakumeen Gipuzkoako lehendabiziko Harri jasotze Txapelketa - Aia orio» Karkara.eus (Noiz kontsultatua: 2022-10-09).
* ↑ «Irailaren 27an estreinatuko da 'Naufragoak'» El Diario Vasco 2022-09-07 (Noiz kontsultatua: 2022-09-12).
* ↑ «Lur eta Iñigo: Hasiera-hasieratik oso eroso eta gustura egon gara elkarrekin; kimika egon da» EITB 2022-12-30 (Noiz kontsultatua: 2023-02-21).
* ↑ «Badator abenturarik muturrekoena: "El Conquistador del Caribe"!» EITB 2023-01-05 (Noiz kontsultatua: 2023-02-21).

## Kanpo estekak

* «Harria du helduleku», Berria, 2022-01-28.
* Datuak: Q30348992
# Lur Korta Redin

Lur Korta Redin (Oiartzun, Gipuzkoa, 1978ko urriaren 24a) ipuin kontalaria, aktorea eta antzerki irakaslea da.

## Biografia

Arte Dramatikoko ikasketak egin zituen Nafarroako Antzerki Eskolan eta antzerkilari bezala lan egin izan du, Trokolo, Bele bizi, Ditirambo, Pai eta Txalo antzerki-taldeekin, besteak beste.1999. urtean ipuin-kontalari gisa hasi zen lanean. Ordudanik, bere maletatxoa ideiez, objektuz, panpinez, eta abarrez bete eta herriz herri ibiltzen da haur eta gazteei bere ipuinak eta istorioak kontatzen (liburutegietan, kultur-etxeetan, ikastoletan, ludoteketan, gaztetxeetan…). Bakarka nahiz taldean kontatu ohi ditu ipuinak. 2005etik aurrera, Galtzagorri Elkartearekin ipuin-saioak eta irakurketa klubak egiten ditu hainbat udal liburutegitan. Donostiako Ipuinaren Orduko ipuin-saioen koordinatzailea ere bada.

## Ipuin-saioak

Hauexek dira eskaini izan dituen saioetariko batzuk:

### Bakarlanean

* Aurorita beti polita
* Ipuinekin jolasean
* Otsoz otso
* 2005ean Oiartzunen egin zen Kilometroak jaiaren bideoan, saritutako ipuin bat kontatu zuen.

### Talde lanean

* Galdutako ipuinaren bila (Izaskun Mujikarekin)
* Bidaian (Izaskun Mujikarekin)
* Gaztainak erre artian (Amanda Usanos gaztaina saltzailearekin)
* Kontuz Kontalariarekin (Nafarroako antzerki eskola)
* Donostiako ipuinaren ordua

## Herritar aitortza

"Oiartzuar emakumeak udalekuetan" egitasmoaren barruan, bere izena eraman zuen haur talde batek 2018an.

## Erreferentziak

* ↑ «Ipuin kontaketen ikasturte berria hasiko da gaur» El Diario Vasco 2012-09-27 (Noiz kontsultatua: 2021-10-24).
* ↑ «Ipuin kontalariak - Galtzagorri Elkartea» web.archive.org 2016-08-06 (Noiz kontsultatua: 2021-10-24).
* ↑ «Oiartzun urtekaria 2019 by Oiartzungo Udala - Issuu» issuu.com 2019-09-11 (Noiz kontsultatua: 2023-08-02).

## Kanpo estekak

* Lur Kortaren webgunea
* Datuak: Q24091207
* Multimedia: Lur Korta / Q24091207
# Lur Florido

Lur Florido Sedano (Bilbo, 2003ko ekainaren 20a) bizkaitar txirrindularia da. Glas-Iurreta eta Txorierriko Nesken Taldean aritu zen.

## Taldeak

| Taldea | Herrialdea | Urteak |
| Sopela Women's Team | EH | 2022- |

## Erreferentziak

* ↑ (Gaztelaniaz) «ENTREVISTA Lur Florido Sedano» Gela Pedagokioa.

## Kanpo estekak

* Datuak: Q110952137
# Lur Jota (musika taldea)

Lur Jota Bilboko Zorrotza auzoko rock musika taldea da.

## Ibilbidea

2003. urtean sortu bazen ere aurreneko diskoa 2021ean atera du. Aurrerapen singleak "20 urte eta gero" izena zuen.

## Diskografia

* 20 urte berandu (2021, autoekoizpena)

## Erreferentziak

* ↑ «Lur Jota» www.badok.eus (Noiz kontsultatua: 2021-12-12).
* ↑ gaztezulo. «LUR JOTA - '20 urte eta gero'» Gaztezulo (Noiz kontsultatua: 2021-12-12).
* ↑ «20 urte berandu» www.badok.eus (Noiz kontsultatua: 2021-12-12).

## Kanpo estekak

* Datuak: Q110065417
# Madison Wilson

Madison Maree "Madi" Wilson (Roma, Queensland (Australia), 1994ko maiatzaren 31) igeriketan aritzen den kirolari australiarra da.

## Olinpiar Jokoak

2016ko Udako Olinpiar Jokoetan, Rio 2016an (Rio de Janeiro), bi domina eskuratu zituen: 4x100 m errelebo librean, urrezko domina eskuratu, eta Munduko errekorra ME) ezarri zuten Australiako taldearekin, 3.30,65 minutuko denborarekin, AEBko taldearen (zilarrezkoa 3.31,89koarekin) eta Kanadakoaren aurretik sailkatuz (brontzezkoa, 3.32,89koarekin). Honako hauek osatzen zuten Australiako taldea: Bronte Campbell, Cate Campbell, Emma McKeon, Madi Wilson eta Brittany Elmslie-k. 4x100 lau-estiloko erreleboan, zilarrezkoa lortu zuen Australiak 3.55,00ko denborarekin, AEBren atzetik (urrezkoa, 3.53,13koarekin) eta Danimarkari aurre hartuz (brontzezkoa 3.55,01). Australiako taldekideak hauek izan ziren: Cate Campbell, Emily Seebohm, Brittany Elmslie, Emma McKeon, Madeline Groves, Madi Wilson eta Taylor McKeown.
2020ko Udako Olinpiar Jokoetan, Tokio 2020an (Tokio), berriro, bi domina eskuratu zituen; 4x100 m errelebo librean, urrezko domina eskuratu zuen Australiako taldeak 3.29,69 minutuko denborarekin, eta Munduko errekorra (ME)) ezarri, Kanadako taldea (zilarrezkoa, 3.32,78koarekin) eta AEBkoa gaindituz (brontzezkoa, 3.32,81ekoarekin). Hauek osatzen zuten Australiako taldea: Bronte Campbell, Meg Harris, Emma McKeon eta Cate Campbell-ek. Mollie O'Callaghan eta Madison Wilson ere taldeko partaide ziren, baina ez zuten finaleko lasterketan parte hartu. 4x200 m estilo librean, brontzezkoa eskuratu zuen Australiako taldeak 7.41,29ko denborarekin), Txinako taldearen (urrezkoa 7.40,33koarekin ME) eta AEBkoaren atzetik geratuz (zilarrezkoa 7.40,73koarekin). Taldea hauek osatzen zuten: Madison Wilson, Ariarne Titmus, Emma McKeon, Leah Neale, Tamsin Cook, Mollie O'Callaghan, Brianna Throssell eta Meg Harris-ek.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 01 ! | 4x100 m errelebo librea, emakumezkoa |
| 2016 | Rio de Janeiro Brasil | 02 ! | 4x100 m lau-estiloko ereleboa, emakumezkoa |
| 2020 | Tokio Japonia | 01 ! | 4x100 m errelebo librea ME, emakumezkoa |
| 2020 | Tokio Japonia | 03 ! | 4x200 m errelebo librea, emakumezkoa |

## Erreferentziak

* ↑ «Madison Wilson» olympedia.org 2021-10-11n begiratua. (Ingelesez)
* ↑ «Madison Wilson» olympics.com 2021-10-11n begiratua. {{Es}
* ↑ Igeriketa, 4x100 m errelebo librea, emaitzak 2016 olympedia.org (Ingelesez)
* ↑ Igeriketa, 4x100 m lau-estiloko erreleboa, emaitzak 2016 olympedia.org (Ingelesez)
* ↑ Igeriketa, 4x100 m errelebo librea, emaitzak 2020 olympedia.org (Ingelesez)
* ↑ Igeriketa, 4x200 m errelebo librea, emaitzak 2020 olympedia.org (Ingelesez)

## Kanpo estekak

* Datuak: Q20754732
* Multimedia: Madison Wilson / Q20754732
# Madison Mailey

Madison Mailey (Vancouver, 1996ko urriaren 22a) kanadar emakume arraunlaria da. 2020ko Udako Olinpiar Jokoetan, esku hartu zuen: Tokio 2020 (Tokio), eta urrezko domina lortu zuen zortzikoan. Taldea honako hauek osatzen zuten: Madison Maileyk berak, Kasia Gruchalla-Wesierskik, Susanne Graingerrek, Sydney Paynek, Andrea Proskek, Lisa Romanek, Christine Roperrek, Avalon Wasteneysek eta Kristen Kitek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Zortzikoa |
| Munduko arraunketa Txapelketa ||||
| Urtea | Lekua | Domina | Kategoria |
| 2018 | Plovdiv Bulgaria | 02 ! | W8+ |
| Munduko U23 arraunketa Txapelketa ||||
| Urtea | Lekua | Domina | Kategoria |
| 2017 | Plovdiv Bulgaria | 01 ! | BW8+ |
| 2018 | Poznań Polonia | Txantiloi:God1 | BW8+ |

## Erreferentziak

* ↑ "Madison Mailey" olympedia.org. (Ingelesez)
* ↑ "Madison Mailey" FISAren datu-basea. (Ingelesez)

## Kanpo estekak

* Datuak: Q61448344
# Madison Plaza

Madison Plaza, Ameriketako Estatu Batuetako Chicago hirian dagoen bulego etxe orratz bat da. Guztira 182 metro eta 45 solairu dauzka eta 1982an amaitu zuten eraikitzen.
Skidmore, Owings & Merrill arkitekto taldeak diseinatu zuen.

## Ikus, gainera

* Ameriketako Estatu Batuetako eraikinik garaienen zerrenda

## Kanpo estekak

* (Ingelesez) Eraikinaren fitxa emporis.com webgunean.
* Datuak: Q2672118
# Madison Square

Mafison Square, euskaraz Madison Plaza, AEBetako New York hiriko Manhattan barrutian dagoen plaza eta hiri-parke publiko bat da. Izena James Madison, AEBetako presidentearen omenez darama.
Bosgarren Etorbidea eta Broadway etorbidearen arteko elkargunean dago, ekialdean Madison etorbidea du.
Mundu mailan plaza honek ospea badu, ziur aski bertan Madison Square Garden erabilera anitzeko pabilioi ezaguna dagoelako da.
* Datuak: Q110000
* Multimedia: Madison Square and Madison Square Park / Q110000
# Madison Square Park Tower

Madison Square Park Tower (lehen, 45 East 22nd Street) 237 metroko eta 64 solairuko etxe orratza da, Madison Square-n, Manhattan-en, New Yorken. Eraikina Kohn Pedersen Fox arkitektoak egin du eta Ian Bruce Eichnerren Continuum Companyk sustatu du. Manhattango Midtown eta Financial District arteko eraikinik altuena da. Eraikinak 83 etxebizitza apartamentu izango ditu.

## Kanpo estekak

* Datuak: Q19833951
* Multimedia: Madison Square Park Tower / Q19833951
# Madison Lake (Minnesota)

Madison Lake Minnesotako hiri bat da. Blue Earth konderrian kokatua dago. 2010ean 1.017 biztanle zituen, 2,68 kilometro koadrotan banatuta.

## Ikus, gainera

* Blue Earth konderria

## Kanpo estekak

* Datuak: Q1819561
# Madison Park (Seattle)

Madison Park, AEBetako Seattle hirian dagoen auzo bat da, Washington estatuan.
* Datuak: Q6728063
* Multimedia: Madison Park, Seattle, Washington / Q6728063
# Madison etorbidea

Madison etorbidea (ingelesez Madison Avenue) New Yorkeko Manhattan burguko etorbide bat da. Norabide bakarrekoa eta 9255 metroko luzerakoa, hegoaldetik iparraldera Madison Square Gardenetik, 23. kalearen inguruan Madison Etorbideko Zubiraino 138. kalean hedatzen da. Midtown, Upper East Side, Spanish Harlem eta Harlem auzoak zeharkatzen ditu.

## Historia

Etorbideak bere izena Madison Squaretik jasotzen du, honek, era berean, bere izena James Madisongandik jaso zuelarik, AEBetako laugarren presidentea izan zena. Jatorrian, Madison Etorbidea ez zen 1811ko Komisarioen Planaren zati, eta 1836an egina izan zen Samuel B. Rugglesen ahaleginen ondoren, Gramercy Park 1831n eta Union Square garatu zituena.
Estatu Batuetan, "Madison Avenue" izena, sarri metonimikoki erabiltzen da publizitaterako, eta etorbidea publizitatearen industriarekin identifikatzen da sektore honek 1920ko hamarkadan jasan zuen hazkuntza handiaren ondoren.

## Toki interesgarriak

* Pierpont Morgan Library 225. zenbakian, 36. kalearen inguruan, Murray Hillen.

## Kanpo estekak

* Datuak: Q109849
* Multimedia: Madison Avenue / Q109849
# Mambaí

Mambaí Brasilgo udalerri bat da, Goiás estatuan kokatua. 8.124 biztanle ditu 880,624 km²ko eremuan.

## Ikus, gainera

* Goiás

## Kanpo estekak

* Datuak: Q1805683
* Multimedia: Mambaí / Q1805683
# Mambrillas de Lara

Mambrillas de Lara Burgosko udalerria da, Sierra de la Demanda eskualdean dagoena.
2008ko urtarrilaren 1eko erroldaren arabera 60 biztanle zituen.

## Ikus, gainera

* Burgosko udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1644733
* Multimedia: Mambrillas de Lara / Q1644733
# Mambertiita

Mambertiita mineral bat da.

## Ezaugarriak

Mambertiita elementu kimiko mineralaren formula kimikoa hau da: ${\ce {BiMo5+2.80O8(OH)}}$. Sistema triklinikoaren arabera sortzen ditu kristalak.

## Erreferentziak

* 1 2 (Ingelesez) «Mambertiite: Mineral information, data and localities.» www.mindat.org (Noiz kontsultatua: 12-05-2019).
# Mamblas

Mamblas Ávilako udalerria da, La Moraña eskualdean dagoena.
2009ko urtarrilaren 1eko erroldaren arabera 230 biztanle zituen.

## Ikus, gainera

* Ávilako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1632369
* Multimedia: Mamblas / Q1632369
# Mambliga

Mambliga edo Mambliga de Losa Lausa Haraneko herria da, Burgosko probintzian. Espainiako Estatistika Institutuaren arabera, 2007an 10 biztanle zituen. Arabako Gaubeatik gertu kokatuta, herri hustu bilakatzekotan dago.

## Erreferentziak

* ↑ «50 núcleos más se asoman a la desaparición en los últimos 10 años» Diario de Burgos 2014-3-23.

## Kanpo estekak

* Datuak: Q5990866
# Mambo (dantza)

Mamboa Kubako dantza bat da, 1940ko hamarkadan garatu zena izen bereko musika generoa Amerika osoan zabaldu zenean. 1930eko hamarkadan sortu zuen Arsenio Rodríguez musikari eta konpositore kubatarrak, Habanan Cachaok garatu zuen beranduago eta Dámaso Pérez Pradok eta Benny Morék ezagun egin zuten.

## Historia

1940ko hamarkadaren amaieran, Pérez Pradok aurretik existitzen zen musika estiloan oinarritutako dantza asmatu zuen, eta mambo gisa merkaturatu zuen. Kikongo hizkuntzan «jainkoekin hitz egitea» esan nahi du, kongoarrek hitz egiten zuten hizkuntzan. Habanaren ondoren, Pérez Pradok musika Mexikora eraman zuen, eta han adoptatu zuten. Mamboaren dantza originalak askatasuna eta pausu zailak izan zituen ezaugarri. Artista mexikar batzuk dantzari ezagunak izatera iritsi ziren: Tongolele, Adalberto Martínez, Rosa Carmina, Tin Tan eta Lilia Prado. Horietako gehienek zuzeneko emanaldietan lagundu zioten Pradori, edo Mexikon hainbat film egin zituzten.
New Yorkera iritsi zen dantza guztiz desberdina da bertan orain egiten denarekin. Jatorrizko mamboaren dantzak ez du haustura-urratsik, ezta oinarrizko urratsik ere. Kubako dantza ez zuten onartu dantza-maisu profesional askok. Kubako dantzariek "musika sentitzea" bezala deskribatuko lukete, non soinua eta mugimendua gorputzaren bidez fusionatu baitziren. Estatu Batuetako dantza profesionaleko irakasleek muturreko, diziplinarik gabeko, gisa ikusi zuten dantzaren ikuspegi hori, eta, beraz, beharrezkotzat jo zuten dantza estandarizatzea, merkatu sozialerako edo aretorako sal daitekeen produktu gisa aurkezteko.

## Erreferentziak

* ↑ Garcia, David F.. (2006). «Going Primitive to the Movements and Sounds of Mambo» The Musical Quarterly 89 (4): 505–523. doi:10.1093/musqtl/gdm006..
* ↑ Arsenio Rodriguez interview 1970 - Part 2 of 3. YouTube 4 de noviembre de 2010.
* 1 2 Garcia, D. F.. (2006). «Going Primitive to the Movements and Sounds of Mambo» The Musical Quarterly 89 (4): 505–523. doi:10.1093/musqtl/gdm006..

## Kanpo estekak

* Datuak: Q333002
* Multimedia: Mambo / Q333002
# Mambrino Roseo

Mambrino Roseo XV. mendearen amaieran Anconako markako Fabriano herrian jaio eta 1573 eta 1580 bitartean hil zen idazle italiar bat izan zen.
Notarioa izan zen bere jaioterrian eta Perugian eta setio batean parte hartu zuen Florentzian Malatesta Baglioniren zerbitzura. Oinarri honekin olerki epiko bat idatzi zuen, Florentziako setioa eta enpresa izenekoa, 1530ean inprimatu zena.
Ondoren, toskaneraz gaztelaniatik eginiko itzulpen batzuk argitaratu zituen. Horien artean:
* Marko Aurelioren bizitza, Antonio de Guevararena (1542)
* Palmerín de Inglaterra, Francisco de Moraesena (1555)
* Las sergas de Esplandián, Garci Rodriguez de Montalvorena (1557)
Esferamundi de Grecia idatzi zuen, Amadis de Gaularen zikloko hamairugarrena, sei zatitan argitaratu zena 1558 eta 1565 artean, baita Palmerín de Inglaterraren jarraipen bat ere 1558an.
Amadistar zikloko, laugarren, bosgarren, zazpigarren, bederatzigarren, hamargarren, hamaikagarren eta hamabigarren liburuei eginiko gehigarri edo eranskinen egilea ere izan zen, 1563 eta 1568 artean inprimatua, baita Palmerinen zikloko lau libururi eginikoena ere, Giovanni Tarcagnotaren Historia Unibertsalaren eguneratze eranskin batenaz gain, hil ondoren argitaratu zena 1581ean.
* Datuak: Q919480
* Multimedia: Mambrino Roseo / Q919480
# Mambo

    Artikulu hau musika estiloari buruzkoa da; dantza gaitzat duena beste hau da: «Mambo (dantza)»
Mamboa musika genero eta dantza estilo bat da, jatorriz Kuban 1940ko hamarkadan garatua. Mambo hitzak, beste afro-amerikar jatorriko musika izen batzuek bezala (conga, milonga, bomba, tumba, sanba, semba, bamba, bamboula, tambo, tango, cumbé, cumbia eta candombe) Afrikar jatorria adierazten du, batez ere Kongoko Niger-Kongo hizkuntzetan ohikoa den mb, ng eta nd soinu konbinazioa dela eta. Swahiliz "mambo" hitzak "gauzak" esan nahi du. Oxford Online Dictionary hiztegian jasota dagoenez, mambo hitzak Haitiko kreoleraz «vuduko apaiz emakumea» esan nahi du.
Antonio Arcañoren "Arcaño y sus Maravillas" orkestrak idatzi zuen lehen aldiz "mambo" hitza, Danzón baten sekzioa aipatzeko. 1910ean José Urfék montuno bat gehitu zion bere El Bombín de Barretto abestiari. Inprobisazio moduko bat zen, danzón bati sarrera emateko erabiltzen zena. 1930eko hamarkadan Arcañoren taldeko musikariek vamos a mambear («mambea dezagun») zioten montuno mota horren amaierako inprobisazioari buruz hitz egiteko. 1938an Arcañoren cellista zen Orestes Lópezek sortu zuen mambo izeneko lehen danzóna. Son estiloa eta flauta inprobisazioak nahasten zituen.
Antonio Arcañok adierazi zuenez, mamboak honako hau jasotzen zuen: «Mamboa montuno sinkopatu mota bat da, kubatar herriaren xarma, informalitatea eta hitz jarioa duena. Piano-jotzaileak mamboa erasotzen du, flautak hartzen du eta inprobisatzen du, biolinak akorde erritmikoak egiten ditu geldialdi bikoitzekin, baxuak tumbao bat sartzen du, timbaleroak behiaren zintzarria jotzen du, güiroak maraka baten erritmoa jotzen du, tumba beharrezkoa da, tumbao horren baxua ziurtatzen duelako, eta tinbalak indartzen duelako.»

## Mambo musikariak

* Pupi Campo
* Cachao López
* Orestes López
* Benny Moré
* Pérez Prado
* Tito Puente
* Xavier Cugat
* Machito
* Tito Rodriguez
* Bebo Valdes

## Ikus, gainera

* Mambo (dantza)

## Kanpo estekak

* Datuak: Q1646666
# Mamborê

Mamborê Brasilgo udalerri bat da, Paraná estatuan kokatua. 13.452 biztanle ditu 788,061 km²ko eremuan.

## Ikus, gainera

* Paraná

## Kanpo estekak

* Datuak: Q1803549
* Multimedia: Mamborê / Q1803549
# Mambrilla de Castrejón

Mambrilla de Castrejón Espainiako Burgosko probintziako Ribera del Duero eskualdean dagoen udalerria da. 2008ko datuen arabera 121 biztanle zituen 16,04 km²-ko azaleran.

## Ikus, gainera

* Burgosko udalerrien zerrenda

## Kanpo estekak

* Datuak: Q1630618
* Multimedia: Mambrilla de Castrejón / Q1630618
# Mantua (Ohio)

Mantua Ohioko herri bat da. Portage konderrian kokatua dago. 2010ean 1.043 biztanle zituen, 3,63 kilometro koadrotan banatuta.

## Ikus, gainera

* Portage konderria

## Kanpo estekak

* Datuak: Q2131270
* Multimedia: Mantua, Ohio / Q2131270
# Mantua

    Artikulu hau Italiako hiriari buruzkoa da; lurreko geruza gaitzat duena beste hau da: «Mantu»
Mantua (italieraz: Mantova, ˈmantova ahoskatua; emilieraz eta latinez: Mantua) iparraldeko Italiako hiria da, Lombardia eskualdekoa, Mantuako probintziako hiriburua. Mincio ibaiaren ezkerraldean dago. 2015eko apirilean 48.677 biztanle zituen.
2008an Unescok Mantua eta Sabbioneta Gizateriaren Ondare izendatu zituen.

## Mugakideak

Mantuak honako udalerri hauekin egiten du muga:
Bagnolo San Vito Curtatone Porto Mantovano San Giorgio Bigarello $^{(en)}$ Borgo Virgilio $^{(en)}$ Roncoferraro

## Historia

Etruriarrek sortu zuten K.a. VI. mendearen bukaera aldean. Erromatarren kolonia izan zen ondoren. 1126an udalerri bilakatu zen. 1272an jaurerri egin zen, Bonacolsiarren agintaritzapean. Garrantzi handiko kultura eta merkataritzagunea izan zen XIV. mendetik XVII. mendea arte. Gian Francesco Gonzagaren garaian (XV. mendean) Lonbardiako printzerriko hiriburu eta Italiako errege-egoitza garrantzitsuenetako bat izan zen. 1866an Italiaren barruan geratu zen.

## Eraikin garrantzitsuak

* Rotonda di San Lorenzo: Hiriko eliza zaharrena, erromanikoa.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015/10/01 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Europako hiriak Euskaltzaindia.net
* ↑ Bilancio demografico Anno 2015 (dati provvisori). Comune: Mantova Demo.istat.it

## Kanpo estekak

* Datuak: Q6247
* Multimedia: Mantua / Q6247
# Mantorville (Minnesota)

Mantorville Minnesotako hiri bat da. Dodge konderrian kokatua dago. 2010ean 1.197 biztanle zituen, 3,68 kilometro koadrotan banatuta.

## Ikus, gainera

* Dodge konderria

## Kanpo estekak

* Datuak: Q2229417
* Multimedia: Mantorville, Minnesota / Q2229417
# Mantouxen test

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Mantouxen testa, Mantouxen erreakzioa edo tuberkulinaren proba pertsona batek bazilo tuberkulosoaren zatiki proteikoz osaturiko aterakinei dien sentikortasun-maila adierazteko egiten den azalbarneko proba da. Aterakina izan daiteke landu gabea (tuberkulina zaharraren kasuan gertatzen zen bezala) edo araztua (PPDaren kasuan bezala). Tuberkulosiaren aurkako txertoa (BCG) jaso duten pazienteen kasuan, 15 mm baino gehiagoko erreakzioa izatea testaren emaitza anormaltzat jotzen da; GIB duten pazienteentzat, eta positibotzat jotzen da edozein tamainatako iniraupenaren aurreko erreakzioa.

## Erreferentziak

* ↑ Euskalterm: [Gaixotasunak Hiztegia] [2015]
* ↑ Euskalterm: [Hiztegi terminologikoa] [2001]
* ↑ Euskalterm: [Hiztegi terminologikoa] [2003]

## Kanpo estekak

* Datuak: Q908699
* Multimedia: Mantoux test / Q908699
# Maisons-Alfort kantonamendua

Maisons-Alfort kantonamendua Frantziako kantonamendu bat da. Marne Harana departamenduan dago, Île-de-France eskualdean. Guztira 1 udalerri ditu eta Maisons-Alfort da bere hiriburua.

## Kanpo estekak

* Datuak: Q19945142
# Maisons-Alfort–Les Juilliottes (Parisko metroa)

Maisons-Alfort–Les Juilliottes Parisko metroaren geltokia da, Maisons-Alfort udalerrian kokatuta dagoena.

## Ikus, gainera

* Parisko metroa
* Parisko metroaren geltokiak
* 8. linea (Parisko metroa)

## Kanpo estekak

* (Frantsesez) RATPko web gunea
* (Frantsesez) Île-de-France Mobilitésko web gunea
* Datuak: Q766906
* Multimedia: Maisons-Alfort - Les Juilliottes (Paris Metro) / Q766906